Norvegia intenţionează să majoreze anul acesta bugetul apărării la 2% din produsul intern brut, a declarat joi premierul Jonah Gahr Stoere.
"Situaţia politicii de securitate este gravă. Trebuie să trăim alături de o Rusie mai periculoasă şi mai imprevizibilă, probabil mult timp", a spus şeful guvernului de la Oslo, scrie Agerpres.
El s-a întâlnit în cursul dimineţii în parlament cu liderii partidelor politice rivale pentru a discuta planul pe termen lung privind forţele armate ale Norvegiei.
Obiectivul naţional era până acum atingerea nivelului de 2% din PIB pentru apărare abia în 2026, reaminteşte Reuters.